

**CRNA GORA**

**MINISTARSTVO ODBRANE**

**Direktorat za upravljanje ljudskim resursima, kadrovska i statusna pitanja**

U skladu sa Uredbom o izboru predstavnika nevladinih organizacija u radna tijela organa državne uprave i sprovođenju javne rasprave u pripremi zakona i strategija („Službeni list CG“, broj 41/18) i Odlukom o utvrđivanju prioritetnih oblasti od javnog interesa i visine sredstava za finansiranje projekata i programa NVO u 2021. godini („Službeni list CG“, broj 88/20), a u vezi sa članom 32b stav 1 Zakona o nevladinim organizacijama („Službeni list CG", br. 39/11 i 37/17), Ministarstvo odbrane objavljuje

**J A V N I P O Z I V**

**nevladinim organizacijama**

**za predlaganje predstavnika/ce za člana/icu Komisije za raspodjelu sredstava za finansiranje projekata i programa nevladinih organizacija u 2021. godini u oblasti promocije Vojske Crne Gore i vojnog poziva**

**„Nauči o Vojsci Crne Gore“**

Sektorskom analizom za utvrđivanje prijedloga prioritetnih oblasti od javnog interesa i potrebnih sredstava za finansiranje projekata i programa nevladinih organizacija iz državnog budžeta u 2021. godini definisan je Javni konkurs „Promocija Vojske Crne Gore i vojnog poziva - Nauči o Vojsci Crne Gore'', sa ciljem privlačenja i zapošljavanja kvalitetnog kadra sa adekvatnim kompetencijama i potencijalom za napredak, kvalitetno informisanje i promovisanje Ministarstva kao primamljivog poslodavca i afirmacija Vojske kao organizacije u kojoj zaposleni mogu graditi uspješnu karijeru.

Komisiju za raspodjelu sredstava za finansiranje projekata i programa nevladinih organizacija (u daljem tekstu Komisija) po navedenom javnom konkursu čine predsjednik i dva člana, od kojih su predsjednik i jedan član zaposleni iz Ministarstva odbrane, a drugi član je predstavnik nevladinih organizacija koje djeluju u oblasti promocije Vojske Crne Gore i vojnog poziva.

Nevladina organizacija može predložiti samo jednog kandidata/kinju za člana/icu.

**Kriterijumi za nevladinu organizaciju koja može da predloži svog predstavnika u Komisiju:**

- da je upisana u registar nevladinih organizacija prije objavljivanja javnog poziva;

- da u statutu ima utvrđene djelatnosti i ciljeve u oblasti promocije Vojske i vojnog poziva;

- da se ne nalazi u Registru kaznene evidencije;

- da je u prethodne tri godine, u vezi sa pitanjem koje sagledava Komisija, sprovela istraživanje, izradila dokument, organizovala skup ili realizovala projekat iz oblasti promocije Vojske i vojnog poziva;

- da je predala poreskom organu prijavu za prethodnu fiskalnu godinu (fotokopija bilansa stanja i uspjeha);

- da više od polovine članova organa upravljanja nevladine organizacije nijesu članovi organa političkih partija, javni funkcioneri, rukovodeća lica ili državni službenici, odnosno namještenici.

**Kriterijumi koje treba da ispunjava predstavnik nevladine organizacije u Komisiji:**

- da ima prebivalište u Crnoj Gori;

**-** da ima iskustvo u oblasti promocije Vojske i vojnog poziva;

**-** nije član organa političke partije, javni funkcioner, državni službenik, odnosno namještenik.

**Dokumentacija koja se dostavlja uz prijedlog predstavnika nevladine organizacije za člana/icu Komisije:**

- dokaz da je nevladina organizacija upisana u registar nevladinih organizacija (fotokopija);

- fotokopija statuta nevladine organizacije;

- dokaz da je nevladina organizacija u prethodne tri godine, u vezi sa pitanjem koje sagledava Komisija, sprovela istraživanje, izradila dokument, organizovala skup ili realizovala projekat u oblasti promocije Vojske i vojnog poziva, potpisan od strane lica ovlašćenog za zastupanje i potvrđen pečatom nevladine organizacije;

- dokaz da je predala poreskom organu prijavu za prethodnu fiskalnu godinu (fotokopija bilansa stanja i uspjeha);

- izjava lica ovlašćenog za zastupanje nevladine organizacije o tome da više od polovine članova organa upravljanja nevladine organizacije nijesu članovi organa političkih partija, javni funkcioneri, rukovodeća lica ili državni službenici, odnosno namještenici;

- fotokopija lične karte ili druge javne isprave na osnovu koje se može utvrditi identitet predstavnika nevladine organizacije u Komisiji;

- biografija predstavnika nevladine organizacije u Komisiji;

- dokaz o iskustvu predstavnika nevladine organizacije u oblasti na koju se odnosi pitanje koje sagledava Komisija (stručni rad, sertifikat ili drugi dokument);

- izjava predstavnika nevladine organizacije u Komisiji da nije član organa političke partije, javni funkcioner, rukovodeće lice ili državni službenik, odnosno namještenik;

- izjava predstavnika nevladine organizacije da prihvata da ga ta nevladina organizacija predloži kao svog predstavnika u Komisiji.

Predstavnik nevladinih organizacija u Komisiji ne može učestvovati u odlučivanju o prijavi na javni konkurs koju je podnijela nevladina organizacija koja ga je predložila za člana Komisije.

Ako nevladine organizacije ne predlože svog predstavnika za člana Komisije ili ukoliko izabrani predstavnik nevladinih organizacija ne može učestvovati u odlučivanju, za drugog člana komisije određuje se zaposleni iz Ministarstva odbrane.

**Nadležnosti i zadaci Komisije za raspodjelu sredstava nevladinim organizacijama:**

• objavljuje javni konkurs za raspodjelu sredstava za finansiranje projekata i programa nevladinih organizacija, na internet stranici ministarstva i portalu e-uprave;

• objavljuje obavještenje o javnom konkursu u jednom štampanom mediju, koje sadrži osnovne informacije o javnom konkursu;

• objavljuje listu nevladinih organizacija koje nijesu dostavile urednu i potpunu prijavu uz ukazivanje na utvrđene nedostatke koji se odnose na prijavu, odnosno potrebnu dokumentaciju;

• utvrđuje rang listu projekata, odnosno programa koji su bodovani od strane nezavisnih procjenjivača;

• odlučuje o raspodjeli sredstava za finansiranje projekata i programa nevladinih organizacija, odnosno donosi odluku o raspodjeli sredstava;

• u slučaju kad projekat, odnosno program nevladine organizacije ne može biti finansiran u iznosu sredstava koji je naveden u prijavi, traži izjašnjenje od nevladine organizacije o tome da li sa manje dodijeljenih sredstava može realizovati projekat, odnosno program;

• dostavlja učesnicima konkursa i na internet stranici ministarstva i portalu e-uprave objavljuje odluku o raspodjeli sredstava;

• zaključuje sa nevladinom organizacijom kojoj su dodijeljena sredstva za finansiranje projekta, odnosno programa ugovor o načinu isplate i korišćenja sredstava, izvještavanju i nadzoru nad realizacijom projekta, odnosno programa za koji su dodijeljena sredstva;

• prati uspješnost realizacije projekata, odnosno programa za čije finansiranje su dodijeljena sredstva.

**Rok za podnošenje prijedloga je 12 dana od dana objavljivanja ovog poziva.**

Dokumentacija po javnom pozivu dostavlja se arhivi Ministarstva odbrane, na adresu: Ul. Jovana Tomaševića br. 29, Podgorica, sa napomenom: „Direktorat za upravljanje ljudskim resursima, kadrovska i statusna pitanja - predlaganje kandidata za člana/icu Komisije za raspodjelu sredstava za finansiranje projekata i programa nevladinih organizacija u 2021. godini u oblasti promocije Vojske i vojnog poziva.

Ministarstvo odbrane će, u roku od sedam dana od isteka roka za dostavljanje prijedloga kandidata/kinja, na svojoj internet stranici i portalu e-uprave objaviti listu kandidata/kinja koji su predloženi za članove/ice Komisije, sa nazivima nevladinih organizacija koje su ih predložile, kao i spisak nevladinih organizacija koje nijesu dostavile uredne i potpune prijedloge, odnosno koje ne ispunjavaju kriterijume ili su predložile predstavnika koji ne ispunjava kriterijume.

Dodatne informacije o Javnom pozivu možete dobiti pozivom na broj 020/483 139.

Obrazac prijedloga se nalazi u nastavku dokumenta.

**Obrazac**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(naziv organa državne uprave kojem se dostavlja predlog)

**OBRAZAC ZA PREDLAGANJE PREDSTAVNIKA NEVLADINE ORGANIZACIJE U KOMISIJU ZA RASPODJELU SREDSTAVA ZA FINANSIRANJE PROJEKATA I PROGRAMA NEVLADINIH ORGANIZACIJA U 2021. GODINI U OBLASTI PROMOCIJE VOJSKE CRNE GORE I VOJNOG POZIVA**

Ime i prezime predstavnika nevladine organizacije u radnom tijelu:\_\_\_\_\_\_\_\_\_\_\_\_\_\_

Naziv nevladine organizacije koja predlaže svog predstavnika u radnom tijelu: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dokumentacija koja se dostavlja uz prijedlog:

- dokaz da je nevladina organizacija upisana u registar nevladinih organizacija (fotokopija);

- fotokopija statuta nevladine organizacije;

**-** dokaz da je nevladina organizacija u prethodne tri godine, u vezi sa pitanjem koje sagledava Komisija, sprovela istraživanje, izradila dokument, organizovala skup ili realizovala projekat iz oblasti promocije Vojske i vojnog poziva, potpisan od strane lica ovlašćenog za zastupanje i potvrđen pečatom nevladine organizacije;

- dokaz da je nevladina organizacija predala poreskom organu prijavu za prethodnu fiskalnu godinu (fotokopija bilansa stanja i uspjeha);

- izjava lica ovlašćenog za zastupanje nevladine organizacije o tome da više od polovine članova organa upravljanja nevladine organizacije nijesu članovi organa političkih partija, javni funkcioneri, rukovodeća lica ili državni službenici, odnosno namještenici;

- fotokopija lične karte ili druge javne isprave na osnovu koje se može utvrditi identitet predstavnika nevladine organizacije u Komisiji;

- biografija predstavnika nevladine organizacije u Komisiji;

- dokaz o iskustvu predstavnika nevladine organizacije u oblasti na koju se odnosi pitanje koje sagledava Komisija (stručni rad, sertifikat ili drugi dokument);

- izjava predstavnika nevladine organizacije u Komisiji da nije član organa političke partije, javni funkcioner, rukovodeće lice ili državni službenik, odnosno namještenik;

- izjava predstavnika nevladine organizacije da prihvata da ga ta nevladina organizacija predloži kao svog predstavnika u Komisiji.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis lica ovlašćenog za zastupanje nevladine organizacije